Balatom

Balatom (Vtáčnik, Letná turistická mapa 1:50 000, Vojenský kartografický ústav, š.p., Harmanec) je vrch v pohorí Vtáčnik. Leží v bočnom hrebeni nad obcou Horná Ves, približne  južne od Novák. Je súčasťou Chránenej krajinnej oblasti Ponitrie.

 Poloha 
Nachádza sa juhozápadne od centrálnej časti pohoria, v geomorfologickom podcelku Vysoký Vtáčnik. Vrchol leží v Trenčianskom kraji, v okrese Prievidza a na hranici katastrálnych území obcí Čereňany a Oslany. Vrcholom vedie turistický chodník z obce Oslany na Rúbaný vrch v hlavnom hrebeni.

 Opis 
Nevýrazný vrch je súčasťou rázsochy Rúbaného vrchu, ktorá vedie západným smerom na Buchlov (). Niektoré zdroje lokalizujú vrchol na najvyšší bod pahorku, iné na západnejšiu a nižšiu kótu. Severovýchodne leží Kláštorská skala (), severne susedí Skalka (), severozápadne Buchlov, juhozápadne Suchá hora () a juhovýchodne Plešina () a Rúbaný vrch.Vtáčnik – Horná Nitra. Turistická mapa. 1 : 50 000. Harmanec: VKÚ, a. s., 1999. Balatom patrí do povodia rieky Nitry a odvodňujú ho na severe prítoky riečky Bystrica a na juhu prítoky Oslianskeho potoka. Najbližšími sídlami sú západným smerom situovaná Horná Ves a Radobica, južne ležiace Veľké Pole a juhovýchodne položený Kľak. 

 Výhľady 
Hrebeň s mladým lesným porastom a nízkou vegetáciou poskytuje obmedzený rozhľad. Poloha v bočnom hrebeni ponúka zaujímavý výhľad najmä na vrchy v hlavnom hrebeni, no z vhodných lokalít je vidieť aj Strážovské vrchy, Považský Inovec, Tribeč a Pohronský Inovec.

 Prístup 
 po  značke:
 z Oslian cez Buchlov
 z obce Ostrý Grúň cez Rúbaný vrch (križovatka s  Ponitrianskou magistrálou)

 Referencie 

 Pozri aj 
 Vysoký Vtáčnik
 Zoznam vrcholov vo Vtáčniku

 Externé odkazy 
 Poloha na turistickej mape

Kategória:Vrchy vo Vtáčniku
Kategória:Tisícovky na Slovensku
Kategória:Vrchy v okrese Prievidza
Kategória:Čereňany
Kategória:Oslany